text: ຊາຍແດນລາວ-ກຳປູເຈຍ ເຄັ່ງຕຶງເປັນພຽງຂ່າວປອມ | ເສດຖະກິດ! ຂ່າວ ສາລະໜ້າຮູ້ ບັນເທີງ ກີລາ ວາໄຣຕີ້ ຊອກວຽກ ໄອທີ
  ຈາກຂ່າວທີ່ແຜ່ກະຈາຍຕາມສື່ສັງຄົມອອນລາຍໃນອາທິດທີ່ຜ່ານມາກ່ຽວກັບສະຖານະການຄວາມເຄັ່ງຕຶງໃນບໍລິເວນຊາຍແດນລາວ-ກຳປູເຈຍ ເຂດຍອດເຊລຳເພົາເບື້ອງລາວທີ່ຂຶ້ນກັບເມືອງມູນລະປະໂມກ ແຂວງຈຳປາສັກ ແລະເບື້ອງກຳປູເຈຍແມ່ນເມືອງແສບ ແຂວງເພຣຍວິເຮຍ, ຕໍ່ກັບກະແສຂ່າວດັ່ງກ່າວກະຊວງການຕ່າງປະ ເທດກໍໄດ້ອອກມາຢືນຢັນກັບບັນດາສື່ມວນຊົນລາວ ວັນທີ 27 ສິງຫາ 2019 ວ່າຂ່າວທີ່ອອກມານັ້ນແມ່ນບໍ່ມີຄວາມເປັນຄວາມຈິງ, ປະຈຸບັນຊາຍແດນລາວ-ກຳປູ ເຈຍແມ່ນຢູ່ສະພາບປົກກະຕິກໍຄືມີຄວາມສະຫງົບດີຢູ່.
  ທ່ານ ອານຸສິນ ຂັດຕິຍະລາດ ຮອງຫົວໜ້າຫ້ອງການຄະນະກຳມະການຊາຍແດນແຫ່ງຊາດກະຊວງການຕ່າງປະເທດກ່າວວ່າ: ຕາມສື່ສັງຄົມອອນລາຍທີ່ອອກຂ່າວກ່ຽວກັບສະຖານະການຄວາມເຄັ່ງຕຶງບໍລິເວນຊາຍແດນລາວ-ກຳປູເຈຍ ເຂດຍອດເຊລຳເພົາເບື້ອງລາວທີ່ຂຶ້ນກັບເມືອງມຸນລະປະໂມກ ແຂວງຈຳປາສັກ ແລະ ເບື້ອງກຳ ປູເຈຍແມ່ນເມືອງແສບ ແຂວງເພຣຍວິເຮຍ ໃນອາທິດທີ່ຜ່ານມາແມ່ນເປັນຂ່າວປອມໂດຍຄວາມຈິງບໍລິເວນຊາຍແດນ ລາວ-ກຳປູເຈຍ ແມ່ນຢູ່ໃນສະພາວະປົກກະຕິ, ບໍ່ໄດ້ມີການປະເຊີນໜ້າກັນ, ບໍ່ມີຄວາມເຄັ່ງຕຶງ, ບໍ່ມີບັນຫາຮ້າຍແຮງ, ບໍ່ມີການປະທະກັນດ້ວຍກຳລັງ ແລະບໍ່ມີເຫດການທີ່ບໍ່ເພ່ິງປາຖະໜາເກີດຂຶ້ນແຕ່ປະການໃດ.
  ໃນນາມຕາງໜ້າໃຫ້ຄະນະກຳມະການຊາຍແດນແຫ່ງຊາດຢືນຢັນວ່າບັນຫາຊາຍແດນ ລາວ-ກຳປູເຈຍ ບໍ່ໄດ້ເປັນດັ່ງທີ່ສື່ບາງແຫ່ງທັງພາຍໃນ ແລະ ຕ່າງປະເທດທີ່ໄດ້ອອກຂ່າວຜ່ານທາງສື່ອອນລາຍໃນໄລຍະຜ່ານມາ ແລະຂ່າວທີ່ອອກໄປເປັນການສ້າງສະຖານະການເພື່ອເຮັດໃຫ້ສອງປະເທດລາວ ແລະ ກຳປູເຈຍ ມີຄວາມເຂົ້າໃຈຜິດຕໍ່ກັນ, ທັງເປັນການທຳລາຍພາບພົດທີ່ດີລະຫວ່າງສອງປະເທດທີ່ມີຕໍ່ກັນມາໂດຍຕະຫຼອດ ແລະສອງປະເທດຍາມໃດກໍຖືວ່າເປັນບ້ານແກ່ວເມືອງດອງ, ເປັນບ້ານໃກ້ເຮືອນຄຽງທີ່ດີ, ເຄີຍຮ່ວມທຸກຮ່ວມສຸກນຳກັນມາ, ທັງສອງປະເທດແມ່ນໃຫ້ຄວາມເຄົາລົບຄວາມເປັນເອກະລາດ, ອຳນາດອະທິປະໄຕ ແລະ ຜືນແຜ່ນດິນອັນຄົບ ຖ້ວນຂອງກັນ ແລະກັນ.
  ສ່ວນການແກ້ໄຂບັນຫາຊາຍແດນລະຫວ່າງ ລາວ-ກຳປູເຈຍ, ສອງຝ່າຍແມ່ນຢືດໝັ້ນຕາມແນວທາງສັນຕິວິທີໂດຍຜ່ານການເຈລະຈາເພື່ອເຮັດໃຫ້ຊາຍແດນຮ່ວມຂອງສອງປະເທດກາຍເປັນຊາຍແດນແຫ່ງສັນຕິພາບ, ມິດຕະພາບແລະການຮ່ວມມື, ທ່ານ ອານຸສິນ ຂັດຕິຍະລາດ ກ່າວຢໍ້າຕື່ມ.
  ພາບ ແລະຂ່າວຈາກ: ໜັງສືພີມເສດຖະກິດຽສັງຄົມ
  ← ໂພນໂຮງ ຈັບ 2 ຕ້ອງຫາ ພ້ອມຢາບ້າຄ່ມື 752 ເມັດ
  8 ບ້ານ ເມືອງນາຊາຍທອງຖືກນໍ້າຖ້ວມການສັນຈອນທາງ 13 ເໜືອຕິດຂັດຫຼາຍຊົ່ວໂມງ →
  ເພື່ອ​ລາຍ​ຮັບ​ບັນ­ລຸ​ເປົ້າ ການ​ເງິນ-ອາ­ກອນນະ­ຄອນ­ຫຼວງ​ປັບ­ປຸງ​ການ­ຈັດ­ຕັ້ງ​ຄືນ­ໃໝ່
  4 ເດືອນພຶດສະພາ 2017 4 ເດືອນພຶດສະພາ 2017 Tao 0
  ເບຍລາວເປີດໃຊ້ຂົວຂ້າມທາງ